Նիկոլ Կովիելո

**Նիկոլ Կովիելո**, մարքեթինգի կանադացի պրոֆեսոր։ Նա Ուիլֆրիդ Լաուրիերի համալսարանի Լազարիդիսի բիզնեսի և տնտեսագիտության դպրոցի առաջին  միջազգային ձեռնարկատիրության և նորարարության ամբիոնի ղեկավարն է։ Նա նաև Լաուրիերի համալսարանի մարքեթինգի պրոֆեսոր և  Լապենրանտայի Տեխնիկական համալսարանում հրավիրված հետազոտող պրոֆեսոր է։

## Մանկություն և կրթություն
Կովիելոն ստացել է վաճառքի ոլորտում բակալավրի աստիճան (Հոնս) և Սասկաչևանի համալսարանից (Կանադա) մագիստրոսի կոչում (տեխնոլոգիաների կառավարում): Ապա ստացել է մարքեթինգի և միջազգային բիզնեսի դոկտորի աստիճան Օքլենդի համալսարանից (Նոր Զելանդիա): 2010 թվականին Տուրկուի համալսարանը նրան շնորհել է պատվավոր տնտեսագիտության դոկտորի կոչում։

## Կարիերա
Կովիելոյի կարիերան սկսվել է 1978 թականին Ուաիկադոյի համալսարանում՝ Նոր Զելանդիայում։ 1990 թվականին նա ընդունել է Օքլենդի համալսարանի աշխատանքի առաջարկը և միաժամանակ պաշտպանել է մարքեթինգի և միջազգային բիզնեսի դոկտորի աստիճանը։ 1996 թվականին Կովիելոն վերադարձել է Կանադա՝ Կալգարիի համալսարանի Հասկեյնի բիզնես դպրոցի կազմում մարքեթինգի պրոֆեսոր դառնալու համար։ Այս ժամանակահատվածում հրապարակել է ցանցերի և երիտասարդ ընկերությունների միջազգայինացման մասին հետազոտություններ, որոնք նպաստել են այն ոլորտի ձևավորմանը, որը ներկայումս հայտնի է որպես Միջազգային ձեռնարկատիրություն: 2002 թվականին Կովիելոն լքել է Կալգարին՝ իր մայր բուհ՝ Օքլենդի համալսարան, որպես Միջազգային ձեռնարկատիրության և մարքեթինգի պրոֆեսոր վերադառնալու համար։ Կովիելոն այնտեղ մնացել է մինչև 2008 թվականը, որից հետո տեղափոխվել է Կանադայի Ուիլֆրիդ Լորյե համալսարան, որը գտնվում է Վատերլոյում։

Նա որպես մարքեթինգի պրոֆեսոր միացել է Լորիե համալսարանին և հետագայում նշանակվել է որպես Բեթի և Փիթեր Սիմս ձեռներեցության պրոֆեսոր։  2009 թվականին նշանակվել է Բիզնեսի վենչուրինգային ամսագրի հատուկ խմբագիր  և 2017 թվականին դարձել է միջազգային բիզնես ամսագրի խորհրդատու խմբագիր։ Նա այս երկու պաշտոններում աշխատել է մինչև 2022 թվականը։ Ներկայումս Կովիելոն անդամակցում է մարքեթինգի ու միջազգային բիզնեսի և ձեռնարկատիրության ոլորտների մի շարք խմբագրական խորհուրդների և Կառավարման վերահսկման միջազգային հանդեսի խորհրդատու խմբագիր է։

Իր կարիերայի ընթացքում Կովիելոն գիտահետազոտական և դասավանդման ոլորտներում ստացել է բազմաթիվ մրցանակներ։ 2014 թվականին աշխարհի միջազգային բիզնեսի ոլորտում զբաղեցրել է տասնութերորդ տեղը՝ լինելով միակ կինը այդ ոլորտի լավագույն քսանյակի ցուցակում։  2016 թվականին դարձել է Լազարիդիսի հետազոտությունների պրոֆեսոր և  Լազարիդիսի ինստիտուտի տեխնոլոգիական ձեռնարկությունների կառավարման հետազոտությունների բաժնի տնօրեն։ 2018 թվականին նրա չորս հոդվածները մտել են միջազգային մարքեթինգի ամենաազդեցիկ հրապարակումների լավագույն քսանհնգյակի մեջ։ Այս հրապարակումները ներառում էին «Ցանցային հարաբերություններն ու փոքր ծրագրային ընկերությունների միջազգայինացման գործընթացը», «Միջազգայինացում. ժամանակի մեջ վարքագծի ձեռնարկատիրական գործընթացի կոնցեպտուալացում», «Միջազգային նոր ձեռնարկությունների ցանցային դինամիկան» և «Միջազգայինացումը և փոքր ընկերությունը։ ժամանակակից էմպիրիկ հետազոտությունների վերլուծություն»։

2020 թվականին Կովիելոն Լաուրեյի Լազարիդիսի բիզնեսի և տնտեսագիտության դպրոցում նշանակվել է  Լազարդսի միջազգային ձեռնարկատիրության և նորարարության առաջին ամբիոնի պրոֆեսոր։ Տարվա վերջում նա ընտրվել է Միջազգային բիզնեսի ակադեմիայի անդամ և 2019 թվականին ստացել է *Gerald E* մրցանակը։ 2012 թվականի իր «Ստեղծել գլխավոր նորարարություններ հաճախորդների հետ։ Դիտարկումներ փոքր և երիտասարդ տեխնոլոգիական ընկերություններից» հոդվածի համար ստացել է *Hills Best Paper Award* մրցանակը։  Նա 2013 թվականին ևս ստացել է նույն մրցանակը։ 2022 թվականին Կովիելոն *American Marketing Association*-ի միջազգային մարքեթինգի բաժանմունքից ստացել է *Significant Contributions to Global Marketing Award* մրցանակը։ Սթենֆորդի համալսարանը նրան պարբերաբար ճանաչում է բիզնեսի և կառավարման ոլորտի առաջատար հետազոտող (թոփ 1%)։

## Ծանոթագրություններ

## Արտաքին հղումներ

Կատեգորիա:Ապրող անձինք
Կատեգորիա:Խմբագիրներ
Կատեգորիա:Կին խմբագիրներ
Կատեգորիա:Փիլիսոփայական գիտությունների դոկտորներ